{"word_count": 295, "character_count": 2808}
A piaristák és a magyar művelődés: Kiállítási katalógus[Budapesti Történeti Múzeum Vármúzeum, 2017. november 15.–2018. február 25.] szerk. Koltai András, társszerk. Borbás Péter, Rákossy Anna, Szekér Barnabás Budapest, 2017–2019 – 2 kötet, 544, 732 pp.A két gazdagon illusztrált kötet  összesen 32 tanulmányt tartalmaz a piarista rend és Magyarország első  kapcsolatairól, a magyar piaristák iskolarendszeréről,  természettudományos oktatásáról, történetírásáról,  lelkipásztorkodásukról és a szellemjárásokról, továbbá a piarista  muzeális gyűjtemények történetéről, művészetükről, zenéjükről, Kodály  Zoltánról, Sík Sándorról, az önképzőkörökről, színjátszásról,  cserkészetről, vitorlázásról, piarista humorról és a pesti piarista  házakról. Mindehhez több, mint 400 illusztrált leírás kapcsolódik  kiállításon bemutatott tárgyak részletes leírásával, többek között  Kalazanci Szent Józsefet ábrázoló festményekről, fizikai és  természettudományi szertárak érdekes darabjairól, gazdagon díszített  egyházi ötvösművekről, miseruhákról, ereklyékről, kitüntetésekről,  órákról, pipákról, kódexekről, ex libris-ekről, étkészletekről,  boroscímkékről, építészeti tervrajzokról, bábokról, színlapokról,  cserkészemlékekről, makettekről és karikatúrákról.„Az eddigi legteljesebb módon nyílik lehetőségünk megismerni e több évszázados múlt, a Piarista Rend magyarországi történetének tárgyi emlékeit. Idegenvezetést kapunk a rend életének sokszínű, izgalmas világába: megjelennek előttünk a diákok közt sürgő-forgó, oktató tanárok, a hitéletben való elmélyedést segítő atyák, közösségben Istennek szentelt szerzetesek, a természet világát feltáró tudósok, a szépséget sokféleképpen közénk idéző művészek, kíváncsi világjárók – s mindezek közben az emberek, akik egyek voltak közülünk, személyes és közösségi kereséseikkel, nagyságukkal és gyengeségeikkel együtt.” (Labancz Zsolt tartományfőnök bevezetőjéből)TartalomI. kötet1. Templom (Kalazanci Szent József, a rendalapító)2. Iskola (Tanítás és nevelés)&#160;&#160;3. Fizika szertár (Fizika és matematika)4. Természetrajzi szertár (Utazások, földrajz, biológia)5. Történelmi tár (Régészet és történetírás)6. Sekrestye (Szentségek és csodák)7. Oratórium (Hittudomány és hitoktatás)II. kötet8. Rajzterem (Műgyűjtés, festészet, rajz)9. Kórus (Ének és zene)10. Íróasztal (Költészet és irodalom)11. Rendházon kívül (Közéleti szerepvállalás)12. Rendház (Szerzetesi élet)13. Színház (Színjátszás)14. Csónakház (Cserkészet és víziélet)15. Társalgó (Humor)16. Tervtár (Építészet)17. Piarista utca (A pesti piarista házak)Kaphatóa Piarista Központi Könyvtárban (1052 Budapest, Piarista köz 2.)ProsperoD könyváruházbanhttps://www.prosperod.hu/katalogus/konyvek/?id=73946https://www.prosperod.hu/katalogus/konyvek/?id=74166Ára 4935 Ft, 3990 FtMintaoldalakI. kötet II. kötet 